Source: https://www.riigiteataja.ee/akt/110012012014
Timestamp: 2020-07-13 03:10:24+00:00
Document Index: 5247568

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 397', '§ 2', '§ 3', '§ 397', '§ 4', '§ 5', '§ 6', '§ 7', '§ 8', '§ 9', '§ 10', '§ 11']

Meditsiini- ja taimekaitsetoodete täiendava kaitse tunnistuse vormi ja väljaandmise kord – Riigi Teataja
Meditsiini- ja taimekaitsetoodete täiendava kaitse tunnistuse vormi ja väljaandmise kord
Meditsiini- ja taimekaitsetoodete täiendava kaitse tunnistuse vormi ja väljaandmise kord - sisukord
1 Tunnistusele kantavad andmed ja rekvisiidid
§ 2 Tunnistuse osad
§ 3 Esikaane andmed ja rekvisiidid
§ 4 Tunnistuse andmelehe andmed
2 Tunnistuse vormistamine ja väljaandmine
§ 5 Tunnistuse kaane vorminõuded
§ 6 Tunnistuse andmelehe vorminõuded
§ 7 Tunnistuse köitmine
§ 8 Tunnistuse väljaandmine
3 Tunnistuse duplikaat
§ 9 Tunnistuse duplikaadi väljaandmise avaldus
§ 10 Duplikaadi vormistamise kord
§ 11 Duplikaadi väljaandmine
RT I, 10.01.2012, 14
Vastu võetud 03.01.2012 nr 14
Määrus kehtestatakse „Patendiseaduse” § 397 lõike 2 alusel.
Määruses kasutatakse järgmisi mõisteid ja mõistete lühendeid:
1) „täiendav kaitse” on meditsiinitoote või taimekaitsetoote täiendav õiguskaitse;
2) „tunnistus” on meditsiinitoote või taimekaitsetoote täiendava kaitse tunnistus;
3) „täiendava kaitse taotlus” on meditsiinitootele või taimekaitsetootele täiendava õiguskaitse saamiseks esitatav taotlus;
4) „täiendava kaitse saanud isik” on isik, kelle nimi on täiendava kaitse andmise teates ja kellele on väljastatud tunnistus. Tunnistus väljastatakse aluspatendi omanikule.
1. peatükk Tunnistusele kantavad andmed ja rekvisiidid
§ 2. Tunnistuse osad
Tunnistus koosneb kaantest ja andmelehest.
§ 3. Esikaane andmed ja rekvisiidid
Eesti Vabariigi väike riigivapp;
3) tunnistuse nimetus
täiendava kaitse tunnistus;
4) tunnistuse number
tunnistuse number;
5) tunnistuse väljaandnud asutuse nimetus
6) tunnistuse väljaandnud asutuse juhi ametinimetus
7) tunnistuse väljaandnud asutuse juhi allkiri;
8) tunnistuse väljaandnud asutuse juhi nimi;
9) tunnistuse väljaandnud asutuse pitsati jäljend
10) tunnistuse väljaandnud asutuse asukoht
11) tunnistuse väljaandmise kuupäev
12) tunnistuse väljaandnud asutuse reljeefpitsati jäljend
13) tunnistuse väljaandmise õiguslik alus
tunnistus on välja antud patendiseaduse § 397 järgi;
14) tunnistusega tõendatavad õigussuhted
tunnistus tõendab leiutise registreeringust tulenevate õiguste kehtivuse pikendamist tunnistuses märgitud patendi kehtivusaja lõppemisel tunnistuses nimetatud toote suhtes tunnistuses märgitud ajani;
15) täiendava kaitse kehtivus
täiendav kaitse kehtib tunnistuses märgitud ajani, kui iga kehtivusaasta eest on tasutud riigilõiv.
§ 4. Tunnistuse andmelehe andmed
Tunnistuse andmelehele kantakse järgmised andmed koos Ülemaailmse Intellektuaalse Omandi Organisatsiooni (WIPO) standardi ST. 9 „Soovitused patendidokumente ja täiendava kaitse tunnistusi puudutavate bibliograafiliste andmete kohta (identifitseerimine ja miinimumnõuded)” kohaste bibliograafiliste andmete identifitseerimise numberkoodidega (INID-koodid):
1) tunnistuse number (11);
2) täiendava kaitse kehtivuse lõppemise kuupäev (94);
3) täiendava kaitse taotluse number (21);
4) täiendava kaitse taotluse esitamise kuupäev (22);
5) täiendava kaitse saanud isiku ees- ja perekonnanimi, tema elukoha või tema ettevõtte asukoha aadress ja riigi kood, juriidilise isiku korral nimi, asukoha aadress ja riigi kood (71);
6) aluspatendi number (68);
7) leiutise nimetus (54);
8) meditsiinitoote või taimekaitsetoote registreerimise kuupäev ning registreerimist tõendava dokumendi number ja väljaandmise kuupäev (92);
9) meditsiinitoote või taimekaitsetoote nimetus (95);
10) patendivoliniku korral tema ees- ja perekonnanimi ning aadress, ühise esindaja korral tema ees- ja perekonnanimi, juriidilisest isikust ühise esindaja korral nimi (74).
2. peatükk Tunnistuse vormistamine ja väljaandmine
§ 5. Tunnistuse kaane vorminõuded
(1) Tunnistuse kaante plank on kahepoolne kokkumurtud leht, mille esiküljele on kantud määruse §-s 3 nimetatud andmed ja rekvisiidid (lisa).
(4) Määruse §-s 3 nimetatud andmed ja rekvisiidid trükitakse tunnistuse kaane esiküljele musta trükivärviga. Trükkimisel kasutatakse Charlesworth Bold kirja tüüpi.
(6) Tunnistuse kaane esiküljel on sinise turvapõhjaga märgistatud koht tunnistuse numbri jaoks.
§ 6. Tunnistuse andmelehe vorminõuded
Tunnistuse andmelehe plank on A4 formaadis leht, millele kantakse määruse §-s 4 toodud andmed.
§ 7. Tunnistuse köitmine
(2) Tunnistuse kaante kokkumurtud plangi vahele asetatakse andmeleht, tunnistus kinnitatakse kahe öösiga ja seotakse kokku ehispaelaga.
(5) Ehispael on tekstiilist, Eesti Vabariigi riigilipu värvides, 6 mm laiune.
§ 8. Tunnistuse väljaandmine
(1) Vormistatud tunnistusele kirjutab alla Patendiameti juht ja allkiri kinnitatakse Patendiameti pitsati jäljendiga.
(2) Tunnistus antakse täiendava kaitse saanud isikule või tema esindajale kätte või väljastatakse kaaskirjaga posti teel.
3. peatükk Tunnistuse duplikaat
§ 9. Tunnistuse duplikaadi väljaandmise avaldus
(1) Tunnistuse duplikaadi (edaspidi duplikaat) väljaandmise avalduse esitab täiendava kaitse saanud isik ise või patendivoliniku kaudu. Kui täiendav kaitse on mitme isiku ühine õigus, võib duplikaadi väljaandmise avalduse esitada ka üks isik ilma teiste isikute nõusolekuta.
(2) Duplikaadi väljaandmise avalduses peab sisalduma:
1) tunnistuse number;
2) täiendava kaitse saanud isiku ees- ja perekonnanimi, tema elukoha või tema ettevõtte asukoha aadress ja riigi kood, juriidilise isiku korral nimi, asukoha aadress ja riigi kood;
3) täiendava kaitse saanud isiku või patendivoliniku allkiri.
2) volikiri, kui avaldus on esitatud patendivoliniku kaudu. Volikirja ei ole vaja esitada, kui varem Patendiametile esitatud volikiri selle toimingu sooritamiseks on kehtiv.
§ 10. Duplikaadi vormistamise kord
Patendiamet kontrollib registreeringu kehtivust, vormistab tunnistuse vastavalt määruse peatükile 2 ning kannab templiga tunnistuse esikaane paremasse ülaossa sõna „DUPLIKAAT” ja duplikaadi väljaandmise kuupäeva.
§ 11. Duplikaadi väljaandmine
(1) Duplikaadile kirjutab alla Patendiameti juht. Allkiri kinnitatakse Patendiameti pitsati jäljendiga.
(2) Duplikaat antakse täiendava kaitse saanud isikule või tema esindajale kätte või väljastatakse kaaskirjaga posti teel.